Һине яратһындар өсөн үҙеңә лә яратырға, хөрмәт итһендәр өсөн үҙеңә лә хөрмәт итергә кәрәк. Алмашҡа яҡшы мөнәсәбәт һәм ихтирам алыр өсөн үҙеңде ҡорбан итергә лә өйрәнергә тура килә. Шик юҡ, аҡыллы ҡатын иренең һөйөүен үҙе яулаясаҡ һәм ғаилә бәхетен үҙе төҙөйәсәк. Тағы ла бер хәҙистә әйтелә: «Әгәр ниндәй ҙә булһа ҡатын үлеп ҡалһа, һәм ире унан риза булһа, ул Ожмахҡа инәсәк». Был хәҙистә ирҙең ғаиләләге урыны һәм ҡатын-ҡыҙҙың әхлағы хаҡында ла, шулай уҡ тоғро ҡатынды ниндәй бүләк көтәсәге тураһында ла әйтелә.